Ajakirja tehti nüüd paremal paberil, sisulist materjali illustreeriti hoopis rohkem piltide ja sulejoonistega, autoritele hakati maksma honorari. Tammer pani rõhku poleemikale ja andis üha rohkem ruumi sporditeaduslikele artiklitele. Etteruttavalt  olgu siin lisatud, et kümme aastat hiljem (1933) muutuski Eesti Spordileht ametlikult sporditeaduslikuks kuukirjaks. Ent teel sinna jõudis Eesti spordiajakirjanduse lipulaev veel läbi teha mitu eksperimenti.